 ప్రజ్ఞ అతని వంక అసహ్యంగా చూసింది. వయసుతో నిమిత్తం లేకుండా అతని దృఢత్వము, బుద్ధి, నీచత్వం భరించలేనంత జుగుప్సని కలిగిస్తున్నాయి.

 బాటిల్ లోకి ఎక్కే రక్తం క్రమక్రమంగా పెరుగుతోంది. ఫిఫ్టీ సి.సి., సెవెంటీ ఫైవ్, హండ్రెడ్...

 జగదీష్ గది తలుపులు తెరిచి ఉపజ్ఞను చెయ్యి పట్టుకుని ఇవతలకు లాగాడు.

 "అమ్మా! అమ్మా!" అని అరుస్తూ ఉపజ్ఞ తలవైపు రాబోయింది. కాని అతని ఉక్కు చేతులనుంచి కొంచెమైనా విడిపించుకోలేక పోయింది.

 వికటంగా నవ్వుతూ జగదీష్ ఆమెను తనవైపు లాక్కుంటున్నాడు.

 ఎన్నో ఏళ్ళ అనుభవంతో బలిసి, పులిసివున్న అతని శరీరంలోని సర్వాయవాలూ ఆమెను పీల్చి పిప్పి చెయ్యటానికి సమాయుత్తమవుతున్నాయి.

 "అమ్మా ! అమ్మా !" అని అరుస్తోంది ఉపజ్ఞ.

 హండ్రెడ్ సి.సి., వన్ ఫిఫ్టీ, టూ హండ్రెడ్ ...

 ప్రజ్ఞ శరీరంలో బయటకు రాకుండా వుండిపోయిన రక్తం సలసల మరుగుతోంది. ఆమె కాళ్ళూ, చేతులూ విదిలించుకోటానికి విశ్వప్రయత్నం చేసింది. ఎక్కడికక్కడ ప్లాస్టర్స్ బలంగా అంటించి వున్నాయి. ఎంత శక్తి నుపయోగించినా అంగుళమైనా కదల్చలేకపోయింది.

 ఇంతలో ఆమె దృష్టి స్టూల్ మీద రక్తం ఎక్కుతోన్న బాటిల్ ప్రక్కనే ఉన్న వెడల్పాటి సీసా మీద పడింది.
 అందులో వున్న పౌడర్ ని అతి తేలిగ్గా గుర్తుపట్టగలిగింది.

 నికోటిన్.

 సో జగదీష్ సర్వసన్నాహాలతో వున్నాడు.

 ఆమె సర్వశక్తులూ వినియోగించి బంధనాలనుంచి బయటపడాలని ప్రయత్నం చేస్తోంది. 

 ప్రయోజనం లేదు.

 టూ హండ్రెడ్ అండ్ ఫిఫ్టి.

 కళ్ళు చీకట్లు క్రమ్ముతున్నాయి.

 "అమ్మా ! అమ్మా !" అని ఉపజ్ఞ ఆర్తనాదాలు చేస్తోంది.

 అలుముకు వస్తోన్న ఆ చీకట్లలో ఏవేవో దృశ్యాలు.

 ఉపజ్ఞ నేలమీద పడిపోయినట్లు, జగదీష్ ఆమె మీద వాలిపోతున్నట్లు ...

 అయ్యో ! ఏమిటిది ? అనుకున్నవన్నీ ఒకటొకటిగా సాధించి, జీవిత లక్ష్యాన్ని ఛేదించాక ఈ దశలో ఈ భయంకరమైన మలుపేమిటి ?

 "జగదీష్ ! నా శరీరంలో ఒక్క ...ఒక్క ...చేతిని ...విడిపించుకోగలిగినా ... నిన్ను నాశనం చేసిపారేస్తాను ..."

 కళ్ళు మూతలు పడుతున్నాయి. 
 
 ఉన్నట్టుండి పెద్ద చప్పుడయింది. ప్రజ్ఞ కళ్ళు బలవంతాన తెరిచి చూసింది. తలుపు విరిగి పడివుంది. తేజ చేతిలోని రివాల్వర్ తో ఎదురుగా లోపలకు వచ్చింది.

 జగదీష్ తలత్రిప్పి అటుకేసి చూసి తృళ్ళిపడ్డాడు. అప్రయత్నంగా అతని చేతులు ఉపజ్ఞను వదిలేశాయి.

 "అమ్మా!" అని అరుస్తూ ఉపజ్ఞ ప్రజ్ఞకేసి పరిగెత్తింది. మొదట చెయ్యిలో వున్న నీడిల్ ని లాగిపారేసింది. 
నీడిల్ తీసిన ప్రదేశం నుంచి రక్తం బొటబొట కారసాగింది. ఏమాత్రం ఆలస్యం చెయ్యకుండా మోచేతి పైన వున్న కట్టు మొదట ఊడదీసింది. తర్వాత శరీరానికి బిగించివున్న ఒక్కొక్క ప్లాస్టర్ ఊడదియ్యసాగింది.

 జగదీష్ ప్రక్కకి తిరగబోయాడు.

 "జగదీష్!" తేజ కంఠం ఖంగుమంది. "ఉన్న చోటు నుంచి ఒక్క అంగుళం కూడా కదలకు. నా రివాల్వర్ నిన్ను నిలువునా ఛేదించిపారేస్తుంది"

 అయినా జగదీష్ లెక్కచెయ్యకుండా ప్రక్కనున్న టేబుల్ దగ్గరకు కదలబోయాడు. ఆ టేబుల్ అతనికి కొన్ని అడుగుల దూరంలో వుంది. దాన్ని అందుకుంటే ...

 తేజ చేతిలోని రివాల్వర్ ధన్ మని మ్రోగింది. బులెట్ జగదీష్ మోకాలి క్రింద భాగంలోకి చొచ్చుకుపోయి రక్తం కారసాగింది. జగదీష్ బాధను తట్టుకోలేక కుప్పకూలిపోతూ, ముందుకు జరిగి పడిపోకుండా నిలద్రొక్కుకునేందుకన్నట్లుగా టేబుల్ మీద చేతులువేసి అదిమిపట్టాడు.

 తేజ అతని ప్రతి మూవ్ మెంట్ నూ చాలా నిశితంగా గమనిస్తోంది.

 "జగదీష్! ఆ చేతుల్ని కదిల్చావా ఈసారి బులెట్ నీ గుండెల్లోంచి దూసుకుపోతుంది"

 "తేజా !" అన్నాడు జగదీష్. "నేను నీ తండ్రిని."

 "ఏడిశావ్ !" అంది తేజ. "తండ్రి అనే పదాన్ని కలుషితం చేసిన పరమ నీచుడివి నువ్వు. గతించిన ప్రతి అనుభవం నాకు గుర్తుంది. కూతురిని తెలిసి నా సర్వస్వాన్నీ దోచుకోబోయిన నీకు ఆ పదాన్ని వాడటానికి సిగ్గులేదూ? ప్రపంచాన్ని నీ హేయమైన, దుర్భరమైన సిద్ధాంతాలతో అమంగళం చేసిననువ్వు మానవజాతికి చెదపురుగు లాంటివాడివి. నువ్వు స్మగ్లర్ వి, హంతకుడివి, సంఘ విద్రోహ శక్తులతో శతృదేశాలతో చేతులు కలిపిన దేశ ద్రోహివి. నీలాంటి విషకీటకం నుంచి ఈ లోకానికి విముక్తి కలగజేస్తాను."

 రివాల్వర్ మరోసారి వర్షించడానికి సన్నద్ధమౌతోంది. జగదీష్ చేతులు మెరుపు వేగంతో కదిలి, సరిగ్గా రివాల్వర్ మ్రోగే సరికి అతి లాఘవంగా ప్రక్కకి తప్పుకున్నాడు.

 తేజ మెడమీద సున్నితమైన చర్మంలో ఏదో గ్రుచ్చుకున్నట్లయింది.

 మరుక్షణంలో ఆమె నేలమీదకు వొరిగిపోయింది.

 జగదీష్ గర్వంగా నవ్వుతూ ప్రజ్ఞను బంధించిన వైపు హిరుగుతూ కొయ్యబారిపోయాడు. 

 prajna athani vanka asahyamgaa chusindi. vayasutho nimittam lekunda athani drudatvamu, buddhi, neechatvam bharinchalenanta jugupsani kaligistunnaayi.

 batil loki ekke raktam kramakramangaa perugutondi. fifty si.si., seventy faive, hundread...

 jagadish gadi talupulu terichi upagnanu cheyyi pattukuni ivatalaku lagadu.

 "amma! amma!" ani arustuu upagna talavaipu raboindi. kaani athani ukku chetulanunchi konchemaina vidipinchukoleka poyindi.

 vikatamgaa navvutuu jagadish aamenu tanavaipu lakkuntunnadu.

 enno ella anubhavamtho balisi, pulisivunna athani sareeramlooni sarvaayavaaluu aamenu peelchi pippi cheyyataaniki samaayuttamavutunnaayi.

 "amma ! amma !" ani arustondi upagna.

 hundread si.si., van fifty, too hundread ...

 prajna sareeramlo bayataku rakunda vundipoyina raktam salasala marugutondi. aame kaalluu, chetuluu vidilinchukotaniki vishwaprayatnam chesindi. ekkadikakkada plasters balangaa antinchi vunnayi. entha sakti nupayoginchinaa angulamainaa kadalchalekapoyindi.

 intalo aame drushti stool meeda raktam ekkuthonna batil prakkane unna vedalpati seesa meeda padindi.
 andulo vunna pouder ni athi teliggaa gurthupattagaligindi.

 nicotin.

 soo jagadish sarvasannaahaalato vunnadu.

 aame sarvasaktuluu viniyoginchi bandhanaalanunchi bayatapadaalani prayatnam chestondi. 

 prayojanam ledu.

 too hundread and fifti.

 kallu cheekatlu krammutunnayi.

 "amma ! amma !" ani upagna aartanaadaalu chestondi.

 alumuku vastonna aa cheekatlalo evevo drushyaalu.

 upagna neelameeda padipoyinatlu, jagadish aame meeda vaalipotunnatlu ...

 ayyo ! emitidi ? anukunnavanni okatokatigaa saadhinchi, jeevita lakshyaanni chedinchaaka ee dasalo ee bhayankaramaina malupemiti ?

 "jagadish ! naa sareeramlo okka ...okka ...chetini ...vidipinchukogaligaani ... ninnu naasanam chesipaarestaanu ..."

 kallu mootalu padutunnaayi. 
 
 unnattundi pedda chappudayindi. prajna kallu balavantaana terichi chusindi. talupu virigi padivundi. teja chetiloni rivalwar thoo edurugaa lopalaku vachindi.

 jagadish talatrippi atukesi chusi trullipaddaadu. aprayatnamgaa athani chetulu upagnanu vadilesaayi.

 "amma!" ani arustuu upagna prajnakesi parigettindi. modata cheyyilo vunna needil ni lagiparesindi. 
needil teesina pradesam nunchi raktam botabota kaarasaagindi. ematram aalasyam cheyyakunda mocheti paina vunna kattu modata oodadeesindi. tarvaata sariiraaniki biginchivunna okkokka plaster oodadiyyasaagindi.

 jagadish prakkaki tiragaboyadu.

 "jagadish!" teja kantham khangumandi. "unna chotu nunchi okka angulam kuudaa kadalaku. naa rivalwar ninnu niluvuna chedinchiparestundi"

 aina jagadish lekkacheyyakunda prakkanunna table daggaraku kadalaboyadu. aa table ataniki konni adugula dooramlo vundi. daanni andukunte ...

 teja chetiloni rivalwar dhan mani mrogindi. bulet jagadish mokali krinda bhagamloki chochukupoyi raktam kaarasaagindi. jagadish baadhanu tattukoleka kuppakuulipotuu, munduku jarigi padipokunda niladrokkukunenduka table meeda chetuluvesi adimipattaadu.

 teja athani prati moov ment noo chala nisitamgaa gamanistondi.

 "jagadish! aa chetulni kadilchava eesaari bulet nee gundellonchi doosukupotundi"

 "teja !" annadu jagadish. "nenu nee tandrini."

 "edisav !" andi teja. "tandri ane padaanni kalushitam chesina parama neechudivi nuvvu. gatinchina prati anubhavam naaku gurtundi. koothurini telisi naa sarvaswanni dochukoboyina neeku aa padaanni vaadataaniki sigguleduu? prapanchaanni nee heyamaina, durbharamaina siddhaantaalatoe amangalam chesinanuvvu maanavajaatiki chedapurugu lantivadivi. nuvvu smagler vi, hantakudivi, sangha vidroha saktulato satrudesaalatoe chetulu kalipina desha drohivi. neelanti vishakeetakam nunchi ee lokaniki vimukti kalagajestaanu."

 rivalwar marosari varshinchadaaniki sannaddhamoutondi. jagadish chetulu merupu vegamtho kadili, sarigga rivalwar mrogay sariki athi laghavanga prakkaki tappukunnadu.

 teja medameeda sunnitamaina charmamlo edho gruchukunnattayim.

 marukshanamlo aame neelameedaku vorigipoyindi.

 jagadish garvamgaa navvutuu prajnanu bandhinchina vaipu hirugutuu koyyabaripoyadu. 
